《昌邑道中和张謇》
清代·周家禄

芙蓉城北旧台池，贪看风光上马迟。出郭泉声新雨后，过河山色夕阳时。

闲寻题字知曾到，坐论人才醉不辞。莫对庭柯感摇落，拂床仍有柳丝丝。

作者简介：江苏海门人，字彦升，号奥簃。同治九年以优贡官江浦县训导。擅词章，习考据、校刊之学。后入吴长庆幕，随军赴朝鲜。有诗集及《朝鲜记事诗》。